( 330 ) 
Et l’endemain qui fut mercredi et xij° dudit mois montèrent 
en la Halle des prévost et jurez les ciefs des cincquante noef 
sermens qui estoient venus à laditte feste et trairie pour lo- 
tir (1) et scavoir la journée que ils debveroient traire. En la- 
quele elle estoit ung praiel portatif duquel les verdures, arbris- 
seaulx et fleurs estoient de chire jentement et ingénieusement 
ouvrées, et dedens ledit praiel estoient aussi autant de ymages 
féminines de chire que il y avoit de villes et places à lotir. Es 
ciefs desqueles ymages qui estoient croés, estoient les noms 
desdittes villes et places, c’est assavoir en cascun cief de ymage 
uns nom escript en uns petit brefvet. Et emprès ledit praiel 
estoit une jeune et belle filletie vestue de une vermeille cotte- 
lette broudée de la parure des arbalestriers, tenante une vir- 
guette en sa main, de laquele elle touchoit les dessusdittes 
ymages le une après les aultres. Et tantost que elle en avoit 
touchié une, on prenoit icelle et le brefvet de son cief leu, on 
le bailloit au serment de la ville ou place que il contenoit avec 
laditte ymage. Et en ceste manière lotirent les lij sermens pai- 
siblement et amoureusement. Le ordre auquel lotissement advint 
en cete manière : le premier los eschéi à la ville de Songnies en 
Hainau et trayrent ceulx du serment de icelle à ix hommes; le 
second à la ville de Béthune, de laquelle le serment jua à 
x hommes ; le tiers à le ville de Buch (Binch?), qui pareïlle- 
ment iraiy à x hommes; le quart à la ville de Enghien qui 
aussi jua à x hommes; le quint à la ville de Heddin qui trayi 
à viij hommes ; le sexte à la ville de Roulers qui jua à vii hom- 
mes; le septiesme à la ville de Mons en Hainau, qui traiy à 
ix hommes; le huittiesme à la ville de Warneston qui jua à 
viii hommes; le noefiesme au srand serment de la ville de 
Brouxelles, qui traiy à x hommes; le dixiesme à la ville de 
Mauboege qui jua à x hommes ; le unziesme au 9rand serment 
de la ville de Nivelle qui traiy à x hommes; le douziesme au 
(1) Tirer au sort, donner en lot. 
